|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottsághoz

Városüzemeltetési Bizottsághoz

Művelődési, Kulturális és Szociális Bizottsághoz

**ELŐTERJESZTÉS**

**A Képviselő-testület** **2015. szeptember 7-ei rendkívüli ülésére**

|  |  |
| --- | --- |
| **Tárgy:** | Budapest Főváros VII. Kerület Erzsébetváros Önkormányzata Képviselő-testületének …./2015. (…..) rendelete Budapest Főváros VII. Kerület Erzsébetváros Önkormányzata 2015. évi költségvetésről szóló 2/2015. (II.23.) rendeletének módosításáról |

**Készítette:**

Fitosné Zemanovics Zsuzsanna

Pénzügyi Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni**

**A határozatok elfogadásához egyszerű szavazattöbbség szükséges.**

**A rendelettervezet elfogadásához minősített szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

**Tisztelt Képviselő-testület!**

Budapest Főváros VII. Kerület Erzsébetváros Önkormányzata 2015. évi költségvetéséről szóló 2/2015. (II. 23.) önkormányzati rendelet (továbbiakban: Ör.) 17. § (2) bekezdésében előírt kötelezettségemnek megfelelően mellékelten előterjesztem a költségvetési rendelet

* 12. §-a szerint polgármesterre átruházott hatáskörben,
* 18. §-a szerint intézményekre és Polgármesteri Hivatalra átruházott hatáskörben,
* 13. és 14. §-ok szerint a bizottságok javaslatai alapján képviselő-testületi döntést igénylő,
* a Képviselő-testület hatáskörébe tartozó feladatok végrehajtása érdekében

2015. június 30 – szeptember 7. közötti időszakban önkormányzati rendelettel még nem módosított előirányzatok tervbevételére vonatkozó javaslatot.

**I.**

**2015. június 30 – szeptember 7. között történt Képviselő-testület hatáskörébe tartozó**

**előirányzat-módosítások**

1. A **„7305 Központilag kezelt kerület-fejlesztési pályázatok és feladatok”** címen a K89. Egyéb felhalmozási célú támogatások államháztartáson kívülre előirányzatot az alábbiak szerintjavasolom **csökkenteni:**

Kémény felújítási pályázat (kölcsön) **12 ezer Ft-tal,**

Kémény felújítási pályázat (támogatás) **5 ezer Ft-tal,**

Tetőjárda felújítási pályázat (kölcsön) **7.024 ezer Ft-tal,**

Tetőjárda felújítási pályázat (támogatás) **3.161 ezer Ft-tal,**

ezzel egyidejűleg ugyanezen a címen a K89. Egyéb felhalmozási célú támogatások államháztartáson kívülre előirányzatot az alábbiak szerint **megemelni**:

Társasházi felújítási pályázat (kölcsön) **7.036 ezer Ft-tal,**

Társasházi felújítási pályázat (támogatás) **3.166 ezer Ft-tal.**

1. A **„7302 Központilag kezelt közművelődési pályázatok és feladatok”** címen a Kerületi egyházak támogtása K89. Egyéb felhalmozási célú támogatások államháztartáson kívülre előirányzatot **450 ezer Ft-tal** javasolom **csökkenteni**, ezzel egyidejűleg a **„6110 Egyéb felhalmozási célú támogatások államháztartáson kívülre”** címen a Belvárosi Gyülekezet Alapítvány támogatása K89. Egyéb felhalmozási célú támogatások államháztartáson kívülre előirányzatot **135 ezer Ft-tal,** és a **„6105 Ellátási szerződések alapján nyújtott támogatások és egyéb működési célú támogatások államháztartáson kívülre”** címen a Belvárosi Gyülekezet Alapítvány támogatása K512. Egyéb működési célú támogatások államháztartáson kívülre előirányzatot **315 ezer Ft-tal** **megemelni**.
2. A **„7305 Központilag kezelt kerület-fejlesztési pályázatok és feladatok”** címen a Tűzfal művészi értékű festése pályázat K89. Egyéb felhalmozási célú támogatások államháztartáson kívülre előirányzatot **13.618 ezer Ft-tal** javasolom **csökkenteni**, ezzel egyidejűleg a **„7201 Központilag kezelt ágazati feladatok”** címen a Tűzfal művészi értékű festése pályázat K89. Egyéb felhalmozási célú támogatások államháztartáson kívülre előirányzatot azonos összeggel **megemelni**.
3. Az **„5208 Beruházások előkészítése és lebonyolítása”** címen a Szakértői (műszaki, jogi, egyéb) feladatok K3. Dologi kiadások előirányzatot **3.328 ezer Ft-tal,** a **„6901 Erzsébet terv Fejlesztési program”** címen a Peterdy utca 16. szám alatti szociális otthonban energetikai korszerűsítés K7. Felújítások előirányzatot **10.168 ezer Ft-tal,** az Alsóerdősor utca felújítása K7. Felújítások előirányzatot **5.000 ezer Ft-tal** javasolom **csökkenteni**, ezzel egyidejűleg a **„9119 Peterdy utca 16. szám alatti idősek otthonában homlokzati hőszigetelés, és nyílászárócsere”** címen a K3. Dologi kiadások előirányzatot **3.328 ezer Ft-tal,** a K7. Felújítások előirányzatot **15.168 ezer Ft-tal megemelni**.
4. A **„7306 Központilag kezelt közrendvédelmi, környezetvédelmi pályázatok és feladatok”** címen a Pályázat kapufigyelő rendszer kialakítására K513. Tartalékok előirányzatot **3.873 ezer Ft-tal** javasolom **csökkenteni**, ezzel egyidejűleg az **„5502 Pályázatok fenntartási kötelezettségeivel kapcsolatos feladatok”** címen a Kultúra utcája pályázat projektkövetés K3. Dologi kiadások előirányzatot azonos összeggel **megemelni**.
5. Az **„5301 Önkormányzati épületek, lakások, helyiségek kezelése, üzemeltetése”** címen az Egyéb üzemeltetési feladatok K3. Dologi kiadások előirányzatot **4.445 ezer Ft-tal,** az **„5402 Lakáselidegenítéssel kapcsolatos feladatok”** címen azAlapító okirat készítés és ehhez kapcsolódó ügyvédi munkadíj K3. Dologi kiadások előirányzatot **6.350 ezer Ft-tal,** azEgyéb szakvélemény K3. Dologi kiadások előirányzatot **6.350 ezer Ft-tal,** az **„5404 Vagyonértékesítéssel kapcsolatos közvetlen kiadások”** címen az Ügyvédi díj K3. Dologi kiadások előirányzatot **12.700 ezer Ft-tal** javasolom **csökkenteni**, ezzel egyidejűleg a **„7201 Központilag kezelt ágazati feladatok”** címen a Ellátottak élelmezési tartalék kerete K513. Tartalékok előirányzatot **29.845 ezer Ft-tal megemelni**.
6. A **„7201 Központilag kezelt ágazati feladatok”** címen a Ellátottak élelmezési tartalék kerete K513. Tartalékok előirányzatot **23.529 ezer Ft-tal** javasolom **csökkenteni,** ezzel egyidejűleg a **„6201 Központi, irányító szervi támogatás folyósítása”** címen azonos összeggel, valamintaz alábbi intézmények támogatási és K3. Dologi kiadások előirányzatot **megemelni**:
7. 1101 Bischitz Johanna Integrált Humán Szolgáltató Központ

előirányzatát **8.426 ezer Ft-tal,**

1. 2101-21 Kópévár Óvoda előirányzatát **2.706 ezer Ft-tal,**
2. 2101-22 Nefelejcs Óvoda előirányzatát **1.869 ezer Ft-tal,**
3. 2101-23 Brunszvik Teréz Óvoda előirányzatát **1.591 ezer Ft-tal,**
4. 2101-24 Bóbita Óvoda előirányzatát **1.787 ezer Ft-tal,**
5. 2101-25 Magonc Óvoda előirányzatát **2.542 ezer Ft-tal,**
6. 2101-26 Dob Óvoda előirányzatát **1.558 ezer Ft-tal,**
7. 2101-27 Csicsergő Óvoda előirányzatát **3.050 ezer Ft-tal.**
8. A **„7201 Központilag kezelt ágazati feladatok”** címen a Rendkívüli önkormányzati kiadások biztosítása K89. Egyéb felhalmozási célú támogatások államháztartáson kívülre előirányzatot **300 ezer Ft-tal** javasolom **csökkenteni**, ezzel egyidejűleg a **„6105 Ellátási szerződések alapján nyújtott támogatások és egyéb működési célú támogatások államháztartáson kívülre”** címen a Magyar Fiatalok Határok Nélkül Alapítvány támogatása K512. Egyéb működési célú támogatások államháztartáson kívülre előirányzatot **100 ezer Ft-tal,** a Beregrákosi Református Egyházközség támogatása K512. Egyéb működési célú támogatások államháztartáson kívülre előirányzatot **200 ezer Ft-tal megemelni**.
9. Az **„5707 Erzsébetvárosi turizmussal kapcsolatos feladatok”** címen a Testvérvárosi kapcsolatok rendezvényei K3. Dologi kiadások előirányzatot **150 ezer Ft-tal** javasolom **csökkenteni**, ezzel egyidejűleg a **„6105 Ellátási szerződések alapján nyújtott támogatások és egyéb működési célú támogatások államháztartáson kívülre”** címen a Szent Család Alapítvány támogatása K512. Egyéb működési célú támogatások államháztartáson kívülre előirányzatot azonos összeggel **megemelni**.

**II.**

**2015. június 30 – szeptember 7. között történt előirányzat-módosítások**

**költségvetési főösszegre gyakorolt hatása**

1) Az előterjesztésben bemutatott előirányzat-módosítások

a) az 1101 Bischitz Johanna Integrált Humán Szolgáltató Központ

költségvetési főösszegét + 32.902 ezer Ft-tal,

b) a 2101-21 Kópévár Óvoda költségvetési főösszegét + 13.494 ezer Ft-tal,

c) a 2101-22 Nefelejcs Óvoda költségvetési főösszegét + 9.127 ezer Ft-tal,

d) a 2101-23 Brunszvik Teréz Óvoda költségvetési főösszegét + 1.738 ezer Ft-tal,

e) a 2101-24 Bóbita Óvoda költségvetési főösszegét + 7.691 ezer Ft-tal,

f) a 2101-25 Magonc Óvoda költségvetési főösszegét + 6.692 ezer Ft-tal,

g) a 2101-26 Dob Óvoda költségvetési főösszegét + 6.229 ezer Ft-tal,

h) a 2101-27 Csicsergő Óvoda költségvetési főösszegét + 11.443 ezer Ft-tal,

i) a „2101 Óvodai nevelés” költségvetési főösszegét + 56.414 ezer Ft-tal,

j) a „3101 Erzsébetváros Rendészeti Igazgatósága” költségvetési főösszegét + 3.938 ezer Ft-tal,

k) az intézmények összes költségvetési főösszegét (a+i+j) + 93.254 ezer Ft-tal,

l) a Polgármesteri Hivatal költségvetési főösszegét + 5.443 ezer Ft-tal,

m) az önkormányzat költségvetési főösszegét + 72.252 ezer Ft-tal,

**n) Budapest Főváros VII. Kerület Erzsébetváros Önkormányzata**

**költségvetési főösszegét (k+l+m) + 170.949 ezer Ft-tal**

**változtatják meg.**

2) Az előterjesztés 1. számú melléklete a bevételi előirányzatok változását mutatja tételesen, jogcím csoportonként.

Az előterjesztés 2. számú melléklete a kiadási előirányzatok változását mutatja tételesen, kiemelt előirányzatonként.

Az előterjesztés 3. számú melléklete a bevételi előirányzatok változását mutatja tételesen, jogcímenként.

Az előterjesztés 4. számú melléklete a kiadási előirányzatok változását mutatja hatáskörök szerinti megbontásban, tételesen, feladatonként.

**Budapest Főváros VII. kerület Erzsébetváros Önkormányzata Képviselő-testületének …/2015. (…) önkormányzati rendelete**

**a Budapest Főváros VII. Kerület Erzsébetváros Önkormányzata**

**2015. évi költségvetéséről szóló 2/2015. (II. 23.) rendelet módosításáról**

Budapest Főváros VII. Kerület Erzsébetváros Önkormányzatának Képviselő-testülete az Alaptörvény 32. cikk (1) bekezdés f) pontjában meghatározott feladatkörében eljárva, az államháztartásról szóló 2011. évi CXCV. törvény 23. és 24. §-aiban foglalt felhatalmazás alapján, a Budapest Főváros VII. Kerület Erzsébetváros Önkormányzata 2015. évi költségvetéséről szóló 2/2015. (II. 23.) rendelet módosításáról (a továbbiakban: Ör.) a következőket rendeli el:

**1. §**

Az Ör. 1. § (1) bekezdés helyébe a következő rendelkezés lép:

*(1) Budapest Főváros VII. Kerület Erzsébetváros Önkormányzata 2015. évi költségvetés*

***a) bevételi főösszegét*** ***11.197.230 ezer forintban,*** *azaz*

*tizenegymillió-egyszázkilencvenhétezer-kettőszázharminc ezer forintban,*

***b) az Áht. 23. § (2) bekezdés d) pontja szerinti belső finanszírozásból:***

***ba) a 6. § (7) bekezdés a) pont***

***ab) alpont szerinti összegét 4.000.000 ezer forintban,*** *azaz négymillió ezer forintban,*

***bb) a 6. § (7) bekezdés a) pont***

***ac) alpont szerinti összegét 1.273.231 ezer forintban,*** *azaz egymillió-kettőszázhetvenháromezer-kettőszázharmincegy ezer forintban,*

***c)******az Áht. 23. § (2) bekezdés e) pontja és a Mötv. 111. § (4) bekezdés szerinti költségvetési hiány külső finanszírozásának összegét***

***0 ezer forintban,*** *azaz nulla ezer forintban,*

***d) kiadási főösszegét 16.470.461 ezer forintban****, azaz*

*tizenhatmillió-négyszázhetvenezer-négyszázhatvanegy ezer forintban,*

***e) finanszírozási kiadások és bevételek az Áht. 6. § (7) bekezdés a) pont ad) alpontja szerinti:***

***ea) az irányító szervi támogatás finanszírozási előirányzatát 4.408.512 ezer forintban,*** *azaz*

*négymillió-négyszáznyolcezer-ötszáztizenkettő ezer forintban,*

***eb) az irányító szervi támogatás folyósításának finanszírozási előirányzatát 4.408.512 ezer forintban,*** *azaz*

*négymillió-négyszáznyolcezer-ötszáztizenkettő ezer forintban,*

***állapítja meg.***

**2. §**

(1) Az Ör. 6. § (2) bekezdés helyébe a következő rendelkezés lép:

*(2) Az 1. § (1) bekezdésében jóváhagyott kiadásokból a* ***„7200-7500 Céltartalékok”*** *működési előirányzata 245.982 ezer Ft, felhalmozási előirányzata 1.676.214 ezer Ft.*

(2) Az Ör. 6. § (3) bekezdés helyébe a következő rendelkezés lép:

*(3)**A jóváhagyott kiadásból:*

*a)* ***a „7200 Polgármesterre átruházott előirányzat-átcsoportosítási hatáskörű céltartalékok”*** *cím működési előirányzata 222.206 ezer Ft, felhalmozási előirányzata 704.417 ezer Ft,*

*b) a* ***„7300 Bizottságokra átruházott felhasználási jogkörű céltartalékok”*** *cím működési előirányzata 23.776 ezer Ft, felhalmozási előirányzata 71.797 ezer Ft,*

*c) a* ***„7500 Erzsébet terv Fejlesztési program 2016”*** *cím felhalmozási előirányzata 900.000 ezer Ft.*

**3. §**

(1) Az Ör. 1. számú táblázata jelen rendelet 1. számú táblázata szerint **módosul.**

(2) Az Ör. 1/a. számú táblázata jelen rendelet 2. számú táblázata szerint **módosul.**

(3) Az Ör. 2. számú táblázata jelen rendelet 3. számú táblázata szerint **módosul.**

(4) Az Ör. 2/a. számú táblázata jelen rendelet 4. számú táblázata szerint **módosul.**

(5) Az Ör. 5. számú táblázata jelen rendelet 5. számú táblázata szerint **módosul.**

(6) Az Ör. 6/a. számú táblázata jelen rendelet 6. számú táblázata szerint **módosul.**

(7) Az Ör. 6/b. számú táblázata jelen rendelet 7. számú táblázata szerint **módosul.**

(8) Az Ör. 7. számú táblázata jelen rendelet 8. számú táblázata szerint **módosul.**

(9) Az Ör. 8. számú táblázata jelen rendelet 9. számú táblázata szerint **módosul.**

(10) Az Ör. 9. számú táblázata jelen rendelet 10. számú táblázata szerint **módosul.**

(11) Az Ör. 10. számú táblázata jelen rendelet 11. számú táblázata szerint **módosul.**

(12) Az Ör. 11. számú táblázata jelen rendelet 12. számú táblázata szerint **módosul.**

(13) Az Ör. 12. számú táblázata jelen rendelet 13. számú táblázata szerint **módosul.**

(14) Az Ör. 13. számú táblázata jelen rendelet 14. számú táblázata szerint **módosul.**

(15) Az Ör. 14. számú táblázata jelen rendelet 15. számú táblázata szerint **módosul.**

(16) Az Ör. 15. számú táblázata jelen rendelet 16. számú táblázata szerint **módosul.**

(17) Az Ör. 16. számú táblázata jelen rendelet 17. számú táblázata szerint **módosul.**

(18) Az Ör. 17. számú táblázata jelen rendelet 18. számú táblázata szerint **módosul.**

(19) Az Ör. 18. számú táblázata jelen rendelet 19. számú táblázata szerint **módosul.**

(20) Az Ör. 19. számú táblázata jelen rendelet 20. számú táblázata szerint **módosul.**

(21) Az Ör. 20. számú táblázata jelen rendelet 21. számú táblázata szerint **módosul.**

(22) Az Ör. 21. számú táblázata jelen rendelet 22. számú táblázata szerint **módosul.**

(23) Az Ör. 22. számú táblázata jelen rendelet 23. számú táblázata szerint **módosul.**

(24) Az Ör. 26. számú táblázata jelen rendelet 24. számú táblázata szerint **módosul.**

(25) Az Ör. 1/b. számú táblázata jelen rendelet 25. számú táblázata szerint **módosul.**

**4. §**

E rendelet 2015. szeptember 15-én lép hatályba.

**dr. Gotthard Gábor Vattamány Zsolt**

**jegyző polgármester**

**Indokolás**

**Általános indokolás**

A Budapest Főváros VII. Kerület Erzsébetváros Önkormányzata 2/2015. (II. 23.) önkormányzati rendelet módosítását az államháztartásról szóló – többször módosított – 2011. évi CXCV. törvény 23. és 24. §-ai alapján előirányzat-átcsoportosítások teszik szükségessé.

**Részletes indokolás**

Az **1. §** a 2015. évi költségvetés bevételi és kiadási főösszegének, valamint hiányának és finanszírozási kiadásának változásáról rendelkezik.

A **2. §** az alaprendelet a tartalék előirányzatok változását mutatja.

A **3. §** az alaprendelet táblázatainak módosulását tartalmazza.

A **4. §** a költségvetési rendelet-módosítás hatálybalépéséről intézkedik.

**Határozati javaslat**

1.

Budapest Főváros VII. kerület Erzsébetváros Önkormányzat Képviselő-testülete úgy dönt, hogy 2015. évben a **Belvárosi Gyülekezet Alapítványt** Budapest Főváros VII. kerület Erzsébetváros Önkormányzat 2015. évi költségvetése 7302-es sorának „Kerületi egyházak támogatása” címsora terhére a kérelemben megjelöltek cél szerinti felhasználására **450.000 Ft-tal** támogatja.

A Képviselő-testület felkéri a polgármestert – a Miniszterelnökség Támogatásokat Vizsgáló Irodája állásfoglalását követően - a támogatási szerződés aláírására.

Felelős:       Vattamány Zsolt polgármester

Határidő:    Azonnal

2.

Budapest Főváros VII. kerület Erzsébetváros Önkormányzat Képviselő-testülete úgy dönt, hogy 2015. évben a **Szent Család Alapítványt** Budapest Főváros VII. kerület Erzsébetváros Önkormányzat 2015. évi költségvetésében **150.000 Ft-tal** támogatja.

A Képviselő-testület felkéri a polgármestert – a Miniszterelnökség Támogatásokat Vizsgáló Irodája állásfoglalását követően - a támogatási szerződés aláírására.

Felelős:       Vattamány Zsolt polgármester

Határidő:    Azonnal

Budapest, 2015. szeptember 2.

Vattamány Zsolt

polgármester