Okirat száma: 01-TNY/2015/507004

**Módosító okirat**

Budapest Főváros VII. Kerület Erzsébetvárosi Polgármesteri Hivatal által 2014. december. 19. napján kiadott, 444/2014. (XII.17.) számú határozatával elfogadott alapító okiratát (a továbbiakban Alapító okirat) az államháztartásról szóló 2011. évi CXCV. törvény 10. § (4a) pontjára figyelemmel – a következők szerint módosítom:

Az Alapító okirat 1. pontjában a „költségvetési szerv neve” szövegrész helyébe

*„1.1. A költségvetési szerv*

* + 1. *megnevezése: Budapest Főváros VII. Kerület Erzsébetvárosi Polgármesteri Hivatal*
    2. *rövidített neve: Polgármesteri Hivatal”* szöveg lép*.*

Az Alapító okirat 2. pontja helyébe az alábbi pont lép:

*„1.2 A költségvetési szerv*

* + 1. *székhelye: 1073 Budapest, Erzsébet krt. 6.*
    2. *telephelye(i):*

|  |  |  |
| --- | --- | --- |
|  | *telephely megnevezése* | *telephely címe* |
| *1* | *Polgármesteri Hivatal* | *1076 Budapest, Garay u. 5.* |
| *2* | *Polgármesteri Hivatal Irattára* | *1077 Budapest Rózsa u. 8. (33792/0/A/2 és a 33792/0/A/3. hrsz.)* |
| *3* | *Polgármesteri Hivatal (ügyfélszolgálati helység)* | *1072 Budapest, Akácfa u. 42-48. (G03 üzlethelység)* |

Azt Alapító okirat 3. pontja *„4.5 A költségvetési szerv illetékessége, működési területe: Budapest Főváros VII. Kerület (Erzsébetváros) közigazgatási területe.”* szövegrészre változik.

Az Alapító okirat 4. pontjában „Az alapítói jogokkal felruházott irányító szerv neve, székhelye” helyébe az alábbi rendelkezés lép:

*„2.1. A költségvetési szerv alapítására, átalakítására, megszüntetésére jogosult szerv*

*2.1.1. megnevezése: Budapest Főváros VII. Kerület Erzsébetváros Önkormányzatának Képviselő-testülete*

*2.1.2. székhelye: 1073 Budapest, Erzsébet krt. 6.*

*3.1. „A költségvetési szerv irányító szervének/felügyeleti szervének*

*3.1.1. megnevezése: Budapest Főváros VII. Kerület Erzsébetváros Önkormányzatának Képviselő-testülete*

*3.1.2. székhelye: 1073 Budapest, Erzsébet krt. 6.”*

Az Alapító okirat 5. pontja törlésre kerül.

Az Alapító okirat 6. pontjában „A Polgármesteri Hivatal közfeladata, alaptevékenysége” pontjában foglaltak helyébe az alábbiak lépnek:

*„4.1 A költségvetési szerv közfeladata: A Polgármesteri Hivatal közreműködik az önkormányzatok egymás közötti, valamin az állami szervekkel történő együttműködésének összehangolásában.*

*4.2 A költségvetési szerv főtevékenységének államháztartási szakágazati besorolása:*

|  |  |  |
| --- | --- | --- |
|  | *szakágazat száma* | *szakágazat megnevezése* |
| *1* | *841105* | *Helyi önkormányzatok, és társulások igazgatási tevékenysége* |

*4.3. A költségvetési szerv alaptevékenysége: Az Mötv. 84. § (1) bekezdése alapján: Az önkormányzat működésével, valamint a polgármester vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatok ellátása.*

*4.4 A költségvetési szerv alaptevékenységének kormányzati funkció szerinti megjelölése:*

|  |  |  |
| --- | --- | --- |
|  | *kormányzati funkciószám* | *kormányzati funkció megnevezése* |
| *1* | *016010* | *Országgyűlési, önkormányzati és európai parlamenti képviselőválasztáshoz kapcsolódó tevékenységek* |
| *2* | *016020* | *Országos és helyi népszavazással kapcsolatos tevékenységek* |
| *3* | *011130* | *Önkormányzatok és önkormányzati hivatalok jogalkotó és általános igazgatási tevékenysége* |
| *4* | *011220* | *Adó-, vám- és jövedéki igazgatás* |
| *5* | *106020* | *Lakásfenntartással, lakhatással összefüggő ellátások* |
| *6* | *083030* | *Egyéb kiadói tevékenység* |

Az Alapító okirat 7. pontja helyébe az alábbi rendelkezések lépnek:

*„5.1 A költségvetési szerv vezetőjének megbízási rendje: A Polgármesteri Hivatal vezetője a jegyző, akit a polgármester – pályázat alapján – a közszolgálati tisztviselőkről szóló 2011. évi CXCIX. törvény vezetői megbízásra vonatkozó rendelkezéseinek megfelelően határozatlan időre nevez ki.*

*5.2. A költségvetési szervnél alkalmazásban álló személyek jogviszonya:*

|  |  |  |
| --- | --- | --- |
|  | *foglalkoztatási jogviszony* | *jogviszonyt szabályozó jogszabály* |
| *1* | *közszolgálati jogviszony* | *közszolgálati tisztviselőkről szóló 2011. évi CXCIX. törvény* |
| *2* | *munkaviszony* | *Munka Törvénykönyvéről szóló 2012. évi I. törvény* |
| *3* | *foglalkoztatásra irányuló jogviszony* | *Polgári Törvénykönyvről szóló 2013. évi V. törvény* |
| *4* | *megbízási jogviszony* | *Polgári Törvénykönyvről szóló 2013. évi V. törvény* |

Az Alapító okirat 10., 11., 12. és 13. pontjai a módosított alapító okiratból törlésre kerülnek.

6. Jelen alapító okirat módosítást a törzskönyvi nyilvántartásba történő bejegyzés napjától kell alkalmazni.

Budapest, 2015. szeptember….

P.H.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

aláírás